बोले, ड्रामा-थ्रिलर फिल्म होगी पहली पसंद लेकिन पहले एक्टिंग वर्कशॉप करूंगा
Indian Cricketer Shubman Gill Spider Man Pavitr Prabhakar In Hindi, Punjabi Version. डियन क्रिकेटर शुभमन गिल ने एनिमेटेड फिल्म 'स्पाइडर मैन: अक्रॉस द स्पाइड-वर्स' के हिंदी और पंजाबी वर्जन में अपनी आवाज दी है। डबिंग के जरिए इंडस्ट्री में एंट्री कर चुके शुभमन ने हाल ही में दिए एक इंटरव्यू में कहा है
इंडियन क्रिकेटर शुभमन गिल ने एनिमेटेड फिल्म 'स्पाइडर मैन: अक्रॉस द स्पाइडर-वर्स' के हिंदी और पंजाबी वर्जन में अपनी आवाज दी है। डबिंग के जरिए इंडस्ट्री में एंट्री कर चुके शुभमन ने हाल ही में दिए एक इंटरव्यू में कहा है कि उन्हें एक्टिंग बड़ी ही फेसिनेटिंग जॉब लगती है। फिलहाल वे अपनी पहली फिल्म ‘स्पाइडर मैन: अक्रॉस द स्पाइडर-वर्स’ पर दर्शकों से मिलने वाले रिस्पॉन्स का इंतजार कर रहे हैं। यह फिल्म 1 जून को रिलीज होगी।
एक्टिंग स्किल को बेहतर करना चाहता हूं
न्यूज 18 को दिए एक इंटरव्यू में शुभमन ने कहा कि भले ही वो इसे लेकर श्योर नहीं हैं कि वे फिल्म में काम करेंगे या नहीं पर वे अपनी एक्टिंग स्किल्स को बेहतर करना चाहते हैं। शुभमन बोले, ‘मैं एक्टिंग को लेकर हमेशा फेसिनेटेड रहता हूं। मुझे लगता है कि कुछ एक्टिंग क्लासेस और वर्कशॉप अटैंड करने के बाद मैं एक्टिंग फील्ड में हाथ आजमा सकता हूं।’
कुछ नया एक्सपीरियंस करना पसंद है
डबिंग इंडस्ट्री में डेब्यू करने पर शुभमन ने कहा, 'मैंने इस फिल्म को इसी वजह से डब किया है। मुझे लगा कि इससे मुझे कुछ नया एक्सपीरियंस होगा। वैसे भी मेरे लिए एक्टिंग और सिनेमा बहुत ही फेसिनेटिंग जॉब है। हालांकि, मुझे लगता है कि जो आप नहीं हैं वैसा किरदार निभाना मुश्किल होता है इसलिए मैं एक्टिंग सीखना चाहूंगा। फिर भी मैं इस बात को लेकर श्योर नहीं हूं कि मैं कोई फिल्म करूंगा या नहीं।'
जब पूछा गया कि वे किस जॉनर की फिल्म से डेब्यू करना चाहेंगे तो गिल ने कहा वे ड्रामा-थ्रिलर प्रिफर करेंगे। इसके अलावा अपने फेवरेट एक्टर्स पर बात करते हुए उन्होंने बताया कि वे अल पचीनो, रॉबर्ट डी नीरो और जॉनी डेप जैसे एक्टर्स के फैन हैं।